Държавен вестник, бр. 101, 2010 г., стр. 111

БРОЙ  101	
Д Ъ Р Ж А В Е Н  В Е С Т Н И К 	
СТР.  111  
б) Тази информация трябва да бъде предоставе­
на на национално равнище и за всяко българско 
пристанище. За целите на това приложение под 
пристанище трябва да се разбира индивидуално 
пристанище или географския район, обслужван от 
един инспектор или екип от инспектори, обхващащ 
по целесъобразност повече от едно индивидуално 
пристанище.
1.2. Общ брой индивидуални кораби, посетили 
пристанища на национално равнище. Този брой 
представлява броят на корабите, които попадат в 
обхвата на тази наредба и са влезли в български 
пристанища, отчетен еднократно.
2. Изпълнителна агенция „Морска админи­
страция“ предоставя на Европейската комисия 
следните списъци:
2.1. Списък с посещенията на индивидуални 
кораби, различни от редовни пътнически и товарни 
фериботни линии, влезли в български пристанища 
или уведомили на място за заставане на котва, 
като за всяко движение на кораба се посочват 
неговият ИМО номер, датата на пристигането му и 
пристанището. Списъкът се представя под формата 
на електронен формуляр на всяко шестмесечие, 
позволяващ автоматично извеждане и обработване 
на посочената информация. Списъкът се предава 
в срок четири месеца след края на периода, за 
който се отнасят данните.
2.2. Отделни списъци с редовните пътнически 
и товарни фериботни линии, посочени в параграф 
„Б“, т. 1, не по-късно от шест месеца след влизане 
в сила на тази наредба и впоследствие всеки път, 
когато настъпят промени в тези линии. За всеки 
кораб в списъка се посочват неговият ИМО но­
мер, името му и маршрутът, по който се движи. 
Списъкът се представя под формата на електронен 
формуляр, позволяващ автоматично извеждане и 
обработване на посочената информация.
Приложение № 13
към чл. 3, ал. 2
„Конвенции“ по смисъла на тази наредба са: 
1. Международната конвенция за товарните 
водолинии от 1966 г. (LL 66);
2. Международната конвенция за безопасност 
на човешкия живот на море от 1974 г.(SOLAS 74);
3. Международната конвенция за предотвра­
тяване на замърсяването от кораби от 1973 г. и 
Протоколът към нея от 1978 г. (MARPOL 73/78);
4. Международната конвенция за вахтената 
служба и нормите за подготовка и освидетелстване 
на моряците от 1978 г. (STCW 78/95);
5. Конвенцията за международните правила 
за предпазване от сблъскване на море от 1972 г.
(COLREG 72);
6. Международната конвенция за тонажно из­
мерване на корабите от 1969 г. (ITC 69);
7. Конвенцията за търговското корабоплаване 
(минимални норми) от 1976 г. (МОТ № 147);
8. Международната конвенция за гражданска 
отговорност за щети от замърсяване с нефт от 
1992 г. (CLC 92);
9. Протоколите и измененията на конвенциите 
по т. 1 – 8, които са в сила за Република България.
10734
Наредба за изменение и допълнение на На­
редба № 59 от 2010 г. за управление на без­
опасността в железопътния транспорт (обн., 
ДВ, бр. 102 от 2006 г.; изм., бр. 88 от 2007 г.; 
изм. и доп., бр. 47 от 2010 г.)
§ 1. В чл. 1 т. 5 се изменя така:
„5. общите показатели за безопасност, общите 
методи за безопасност и общите критерии за 
безопасност;“.
§ 2. В чл. 2 се създава ал. 3:
„(3) Управлението и контролът по безопас­
ността на превозни средства, представляващи 
културно-историческо наследство, които се 
движат по железопътната инфраструктура, се 
осъществяват от лицата, които ги управляват и 
стопанисват, при условие че превозните сред­
ства съответстват на националните правила за 
безопасност.“
§ 3. В чл. 4, ал. 2 думите „цели и“ се за­
личават, думата „препоръките“ се заменя с 
„решенията“ и думите „железопътна агенция“ 
се заменят с „комисия“. 
§ 4. В чл. 5, ал. 3 след думата „наредба“ се 
добавя „ползвателите на вагони и“.
§ 5. В чл. 6 се правят следните изменения:
1. В ал. 1 текстът след думите „на кандида­
тите за придобиване“ се заменя с „на право­
способност, изисквана от персонала, отговорен 
за безопасността на превозите с железопътен 
транспорт, или признаване на такава правоспо­
собност и реда за провеждане на проверочните 
изпити на лицата от персонала, отговорен за 
безопасността на превозите (обн., ДВ, бр. 20 
от 2003 г.; попр., бр. 59 от 2003 г.; изм. и доп., 
бр. 94 от 2005 г., бр. 102 от 2009 г.)“. 
2. В ал. 3 думите „ал. 1“ се заменят с „ал. 2“.
§ 6. В чл. 9 се правят следните изменения: 
1. В ал. 2, т. 2 думите „и цели“ се заличават.
2. В ал. 3 думите „и цели за оценка на“ се 
заменят със „за“.
3. Алинея 4 се отменя.
§ 7. В чл. 11 се правят следните изменения:
1. В ал. 2 думите „въз основа на възник­
налите и регистрираните произшествия по 
безопасността“ се заличават.
2. В ал. 3 думите „правилата, заповедите, 
предписанията и другите административни 
актове“ се заменят със „заповедите и предпи­
санията“. 
§ 8. В чл. 12, ал. 2 т. 3 се отменя. 
§ 9. В чл. 13 се правят следните изменения:
1. Алинея 1 се изменя така:
„(1) Общите методи за безопасност (ОМБ) 
описват как се оценяват нивото на безопасност, 
постигането на общите критерии за безопас­
ност и съответствието им с други изисквания 
за безопасност.“
2. В ал. 2:
а) основният текст на ал. 2 се изменя така:
„(2) Оценката по ал. 1 се осъществява чрез 
разработване на:“;